# data[].attributes.headline
7ο Εργαστήριο - Αξιολόγηση ενότητας

# data[].attributes.subject
7ο Εργαστήριο - Αξιολόγηση ενότητας

# data[].attributes.body
Στο τέλος του εργαστηρίου μας μιλήσαμε με τα παιδιά για τις εντυπώσεις τους γύρω από το σκάκι.

Συζητήσαμε για τους κανόνες που μάθαμε, τα κομμάτια που ζωγραφίσαμε και μελετήσαμε αλλά και για τις κινήσεις που μπορεί να πραγματοποιήσει το κάθε κομμάτι.

Το σκάκι χωρίς να το καταλάβουν τα παιδιά, λειτούργησε ως ένα γνωστικό εργαλείο που συνέδεσε γνωστικά αντικείμενα όπως τα μαθηματικά, η η ιστορία, η γλώσσα, η ζωγραφική, τα οποία τα παιδιά κατάφεραν να προσεγγίσουν, να ανακαλύψουν, να αφομοιώσουν και εν τέλει να τα κατανοήσουν με έναν παιγνιώδη και ευχάριστο τρόπο.

Το σκάκι θα παραμείνει στην τάξη μας για όλη την υπόλοιπη χρονιά, ώστε τα παιδιά να μπορούν να παίζουν σε στιγμές χαλάρωσης και ηρεμίας.

# data[].attributes.headline
6ο Εργαστήριο - Η γραφή της παρτίδας

# data[].attributes.subject
6ο Εργαστήριο - Η γραφή της παρτίδας

# data[].attributes.body
Στο 6ο εργαστήριο, ασχοληθήκαμε με την γραφή στο σκάκι.

Σε έναν αγώνα, οι παίκτες συνήθως σημειώνουν τις κινήσεις που πραγματοποιούν με τα κομμάτια τους.

Αυτό τους δίνει τη δυνατότητα να μελετήσουν αργότερα ξανά την παρτίδα και να εντοπίσουν λάθη και παραλείψεις τους.

Συνήθως Κεφαλαία γράμματα χρησιμοποιούντα για τα κομμάτια όπως φαίνεται παρακάτω:

K: Βασιλιάς (ελληνική γραφή: Ρ)
Q: Βασίλισσα (ελληνική γραφή: Β)
R: Πύργος (ελληνική γραφή: Π)
B: Αξιωματικός (ελληνική γραφή: Α)
N: Ίππος (ελληνική γραφή: Ι)
P: Πιόνι (παρότι, εξ' ορισμού ο συμβολισμός του πιονιού συνήθως παραλείπεται από τη γραφή)

Για να γράψεις μία κίνηση, δώσε το όνομα του κομματιού και το τετράγωνο στο οποίο κινείται. Αν στην κίνηση αιχμαλωτίζεται κάποιο κομμάτι, συμπεριλαμβάνουμε το σύμβολο x για τη λέξη "αιχμαλωτίζει" πριν το τετράγωνο προορισμού.

Ειδικά Σύμβολα

x: αιχμαλωτίζει
0-0: μικρό ροκέ
0-0-0: μεγάλο ροκέ
+: σαχ
#: ματ
!: καλή κίνηση
?: κακή κίνηση

# data[].attributes.headline
5ο εργαστήριο - Η ιστορία του σκακιού

# data[].attributes.subject
5ο εργαστήριο - Η ιστορία του σκακιού

# data[].attributes.body
Η αρχική μορφή του παιχνιδιού ξεκίνησε στην Ινδία τον 6ο αιώνα, πριν εξαπλωθεί στη συνέχεια στην Περσία, αποτελώντας μέρος της εκπαίδευσης των ευγενών.

Κομμάτια παιχνιδιών βρέθηκαν σε Ρωσία, Κίνα, Ινδία, Κεντρική Ασία, Πακιστάν, Ελλάδα, Αίγυπτο, ακόμα και στους Κέλτες πριν τη ρωμαϊκή κατάκτηση, τα οποία και χρονολογούνται σε παλιότερες χρονικές περιόδους.

Μέσω των Αράβων και των Μαυριτανών το σκάκι επεκτάθηκε στη βόρεια Αφρική, τη Σικελία, την Ιβηρική Χερσόνησο και τη νότια Ευρώπη κατά τον 9ο αιώνα. Από τη Μέση Ανατολή έγινε γνωστό και στη Βυζαντινή Αυτοκρατορία, φτάνοντας μέχρι και τη Ρωσία με την εξάπλωσή του και στη δυτική Ευρώπη να ολοκληρώνεται μέσα από τις παραπάνω διαδρομές (από Ανατολή, Δύση και Νότο) κατά τον 10ο αιώνα.

Η δημοτικότητα του σκακιού στη βόρεια Ευρώπη άνθισε όταν δημιουργήθηκαν τα κομμάτια-φιγούρες και έφτασε στο απόγειό της στην ευρωπαϊκή ήπειρο κατά την ύστερη περίοδο του Μεσαίωνα και την πρώιμη Αναγέννηση. Από τον 15ο αιώνα το σκάκι αποκτά σύγχρονους κανόνες και αρχίζει να διαδίδεται κυρίως στις ανώτερες οικονομικές τάξεις, αποκαλούμενο ως «το παιχνίδι των βασιλιάδων», αποτελώντας βασική δεξιότητα για τους νέους ιππότες, όπως συνέβαινε και με το παιχνίδι Go στην αρχαία Κίνα.

Το σκάκι γνωρίζει μεγάλη ανάπτυξη από το 1800 τη λεγόμενη και ως ρομαντική εποχή, που κράτησε μέχρι και το 1880. Τότε αρχίζουν να διοργανώνονται επίσημα τουρνουά, τα σκακιστικά νέα απασχολούν τις στήλες των εφημερίδων, τυπώνονται τα πρώτα γραμματόσημα με θέμα το σκάκι και πληθαίνουν τα βιβλία με τις τακτικές του παιχνιδιού.

Από τα μέσα του 19ου αιώνα καθιερώθηκε η κλασική μορφή των κομματιών, σχεδιασμένη από τον κορυφαίο παίκτη της εποχής Χάουαρντ Στόντον ( Howard Staunton ) και προωθημένη αρχικά από τον Ναθάνιελ Κουκ ( Nathaniel Cooke ) , που διακρίνονται μέχρι και σήμερα για την κομψότητα και την απλότητά τους. Τα κομμάτια τύπου Στόντον, όπως αποκαλούνται από τον δημιουργό τους, χρησιμοποιούνται μέχρι σήμερα σε τουρνουά και σε αγώνες υψηλού επιπέδου.

Μέσα στο ίδιο αιώνα έγινε και η εισαγωγή των σκακιστικών ρολογιών στο ανταγωνιστικό παιχνίδι. Πριν τα ρολόγια μία παρτίδα μπορούσε να διαρκέσει έως και 14 ώρες. Αυτή η προσθήκη και η τυποποίηση της μορφής των κομματιών άνοιξαν τον δρόμο για τις σκακιστικές διοργανώσεις με το πρώτο διεθνές τουρνουά σκακιού να πραγματοποιείται στο Λονδίνο το 1851.

Κατά τη δεκαετία του 1880 καθιερώθηκε και το ξεκίνημα από τον παίκτη με τα λευκά. Πριν από αυτό ήταν σύνηθες οι παίκτες να εναλλάσσονται, ανεξαρτήτως χρώματος ή ο πρώτος παίκτης να επιλέγει το δικό του χρώμα και να ξεκινάει με αυτό.

# data[].attributes.headline
4ο Εργαστήριο  - Οι θέσεις των κομματιών

# data[].attributes.subject
4ο Εργαστήριο  - Οι θέσεις των κομματιών

# data[].attributes.body
Στο 4ο εργαστήριο μάθαμε πως στήνουμε στην σκακιέρα τα κομμάτια.

Αναφέραμε ότι όπως έχουμε την σκακιέρα μπροστά μας θα πρέπει κάτω δεξιά πρέπει να βρίσκεται το λευκό τετράγωνο.

Επιπλέον, η βασίλισσα πρέπει πάντα να βρίσκεται σε τετράγωνο ίδιο με το χρώμα της.

Στη συνέχεια, τα παιδιά μελέτησαν ένα άνοιγμα λευκών πιονιών στην σκακιέρα.

# data[].attributes.attachment_link.title
Ανώνυμο σχέδιο (8)

# data[].attributes.headline
3ο Εργαστήριο - Κινήσεις κομματιών

# data[].attributes.subject
3ο Εργαστήριο - Κινήσεις κομματιών

# data[].attributes.body
Στο 3ο εργαστήριό μας ασχοληθήκαμε με τις κινήσεις των κομματιών και τον βαθμό που έχει το κάθε κομμάτι.

Στο βιβλιαράκι του σκακιού που δόθηκε στα παιδιά, προσπαθήσαμε να δείξουμε τις κινήσεις των κομματιών πάνω στην σκακιέρα.

# data[].attributes.attachment_link.title
Ανώνυμο σχέδιο (7)

# data[].attributes.headline
Οι κινήσεις πιονιών

# data[].attributes.subject
Οι κινήσεις πιονιών

# data[].attributes.attachment_link.title
Σκάκι για αρχάριους: Οι κινήσεις πιονιών και κομματιών

# data[].attributes.headline
2ο Εργαστήριο - Τα κομμάτια

# data[].attributes.subject
2ο Εργαστήριο - Τα κομμάτια

# data[].attributes.body
Στο 2ο εργαστήριό μας για το σκάκι, μιλήσαμε για τα κομμάτια του σκακιού και τις κινήσεις τις οποίες μπορούν να πραγματοποιήσουν πάνω στη σκακιέρα.

Στη συνέχεια τα παιδιά κατασκεύασαν με απλά υλικά, μεγεθυμένες φιγούρες των κομματιών, άλλα μαύρα και άλλα άσπρα

# data[].attributes.attachment_link.title
Ανώνυμο σχέδιο (6)

# data[].attributes.headline
1o Εργαστήριο - Εισαγωγή

# data[].attributes.subject
1o Εργαστήριο - Εισαγωγή

# data[].attributes.body
Το πρόγραμμα που θα εκπονήσουμε στην πρώτη φάση των Εργαστηρίων αφορά το Σκάκι και εστιάζει στη σύνδεση του παιχνιδιού με τα Μαθηματικά και τη
στρατηγική σκέψη.

Στο πρώτο μας εργαστήριο συζητήσαμε για το σκάκι ως παιχνίδι και προσπαθήσαμε να φτιάξουμε μια σκακιέρα, εφαρμόζοντας βασικές αρχές γεωμετρίας (που έχουμε διδαχθεί σε προηγούμενες τάξεις) προκειμένου να σχηματίσουμε ένα τετράγωνο.

Στη συνέχεια χωρίσαμε σε ίσα τμήματα τα τετράγωνα, τραβώντας κάθετες και οριζόντιες γραμμές, σχηματίζοντας τα 64 τετράγωνα του σκακιού.

Τέλος, μιλήσαμε για την σωστή τοποθέτηση της σκακιέρας (το λευκό τετράγωνο πρέπει να βρίσκεται πάντα στα δεξιά μας) και ονοματίσαμε και αριθμήσαμε τα τετράγωνα.

# data[].attributes.attachment_link.title
Ανώνυμο σχέδιο